alexandrainst/scandi-wiki huggingface dataset:
3. øld

3. øld var øldin, ið vardi frá 1. januar 201 (CCI) til 31. desember 300 (CCC) í tí julianska kalendaranum.

(2. øld - 3. øld - 4. øld)

Áratíggju og ár

Týdningarmikil fólk
2. øld

2. øld var øldin, ið vardi frá 1. januar 101 (CI) til 31. desember 200 (CC) í tí julianska kalendaranum.

(1. øld - 2. øld - 3. øld)

Áratíggju og ár

Týdningarmikil fólk
2. áratúsund

Áratúsund: 1. áratúsund – 2. áratúsund – 3. áratúsund

2. áratúsund byrjaði 1. januar 1000 og endaði 31. desember 1999.

Hendingar

Viðkomandi persónar 
Persónarnir niðanfyri eru í bókstavarøð eftir fornavninum:

A 
 Abraham Lincoln
 Adolf Hitler
 Albert Einstein
 Alexander Graham Bell
 Alfred Nobel
 Anders Celsius
 Astrid Lindgren

B 
 Benjamin Franklin

C 
 Carl Larsson
 Carl von Linné
 Charles de Gaulle
 Charlie Chaplin
 Christofer Columbus
 Claude Monet

D 
 Djingis Khan
 Dmitrij Mendelejev

F 
 Friedrich Nietzsche

G 
 Gustav Vasa

H 
 Henry Ford
 Ho Chi Minh

I 
 Isaac Newton
 Immanuel Kant

J 
 Jeanne d'Arc
 Johann Sebastian Bach
 Josef Stalin
 Jöns Jakob Berzelius

K 
 Karl Benz
 Karl Marx
 Kristian 2. av Danmark

L 
 Lars-Magnus Ericsson
 Leonardo da Vinci

M 
 Mahatma Gandhi
 Mao Zedong
 Marie Curie
 Martin Luther
 Michelangelo Buonarroti

N 
 Napoleon Bonaparte
 Niels Bohr

O 
 Otto von Bismarck

P 
 Pablo Picasso
 Peter I av Russlandi

R 
 René Descartes

S 
 Saddam Hussein
 Selma Lagerlöf

T 
 Thomas Aquinas

V 
 Valdemar Atterdag
 Vincent van Gogh
 Vladimir Lenin

W 
 William Shakespeare
 William Sturgeon
 Winston Churchill

Slóðir 

Ár
Áratúsund
Bjørk (fólkanavn)

Bjørk er konufólkanavn.

Kendar kvinnur sum eita Bjørk:
 Björk Guðmundsdóttir, íslendsk songkvinna.
 Bjørk Herup Olsen, føroysk ítróttakvinna.
 Bjørk Olsen, føroysk blaðkvinna og ungdomspolitikari.
 Hera Björk Þórhallsdóttir, íslendsk songkvinna.

Konufólkanøvn
Eileen

Eileen er eitt konufólkanavn, sum kemur frá navninum Helen, Elaine ella Ellen. Talan er um tann angliseraða formin av írska navninum Eibhlín, sum aftur kemur frá tí eldra írska galisiska navninum Aibhilín ella Eilín (enska versjónin er Aveline). Navnið Eileen er eitt av 1000 best umtóktu konufólkanøvnunum hvørt einasta tíggjuáraskeið í USA síðan 1880.

Kendar kvinnur sum eita Eileen:
 Eileen Atkins, ensk sjónleikarinna.
 Eileen Bell, noðurírskur politikari.
 Eileen Brennan, amerikonsk sjónleikarinna.
 Eileen Chang, kinesiskur rithøvundur.
 Eileen Davidson, amerikonsk sjónleikarinna.
 Eileen Fulton, amerikonsk sjónleikarinna.
 Eileen O'Keeffe, írsk ítróttakvinna. 
 Eileen Ryan, amerikonsk sjónleikarinna.

Konufólkanøvn
540-árini

Øldir: 5. øld - 6. øld - 7. øld

Áratíggju: 490-árini 500-árini 510-árini 520-árini 530-árini - 540-árini - 550-árini 560-árini 570-árini 580-árini 590-árini   

Ár: 540 541 542 543 544 545 546 547 548 549

Hendingar

Slóðir úteftir 

540-árini
Áratíggju
540



Hendingar

Føðingar

Andlát 

540-árini
530-árini

Øldir: 5. øld - 6. øld - 7. øld

Áratíggju: 480-árini 490-árini 500-árini 510-árini 520-árini - 530-árini - 540-árini 550-árini 560-árini 570-árini 580-árini   

Ár: 530 531 532 533 534 535 536 537 538 539

Hendingar

Slóðir úteftir 

530-árini
Áratíggju
530



Hendingar

Føðingar

Andlát 

530-árini
520-árini

Øldir: 5. øld - 6. øld - 7. øld

Áratíggju: 470-árini 480-árini 490-árini 500-árini 510-árini - 520-árini - 530-árini 540-árini 550-árini 560-árini 570-árini   

Ár: 520 521 522 523 524 525 526 527 528 529

Hendingar

Slóðir úteftir 

520-árini
Áratíggju
520



Hendingar

Føðingar

Andlát 

520-árini
510-árini

Øldir: 5. øld - 6. øld - 7. øld

Áratíggju: 460-árini 470-árini 480-árini 490-árini 500-árini - 510-árini - 520-árini 530-árini 540-árini 550-árini 560-árini    

Ár: 510 511 512 513 514 515 516 517 518 519

Hendingar

Slóðir úteftir 

510-árini
Áratíggju
510



Hendingar

Føðingar

Andlát 

510-árini
500-árini

Øldir: 5. øld - 6. øld - 7. øld

Áratíggju: 450-árini 460-árini 470-árini 480-árini 490-árini - 500-árini - 510-árini 520-árini 530-árini 540-árini 550-árini    

Ár: 500 501 502 503 504 505 506 507 508 509

Hendingar

Slóðir úteftir 

500-árini
Áratíggju
Rutger Jan Schimmelpenninck

Rutger Jan Schimmelpenninck (føddur 31. oktober 1761 í Deventer, deyður 15. februar 1825 í Amsterdam) var ein niðurlendskur politikari.

Hann las løgfrøði á Leiden Universitetinum frá 1781 til 1784. Hann gjørdist advokatur í Amsterdam í 1784.

Hann var limur í tjóðartinginum (1796 - 1798). Hann var forseti í tjóðartinginum og virkandi statsleiðari hjá Bavariska lýðveldinum frá 17. mai 1796 til 30. mai 1796 og frá 15. mai 1797 til 29. mai 1797.

Niðurlendskir politikarar
Føðingar í 1761
Andlát í 1825
500



Hendingar

Føðingar

Andlát 

500-árini
Francisco Goya

Francisco José de Goya y Lucientes (føddur 30. mars 1746 í Fuendetodos, Aragonia, Spania, deyður 16. apríl 1828 í Bordeaux, Frakland) var ein spanskur listamálari frá Romantikkini. Hann vaks upp í Zaragoza í landnyrðinspartinum av Spania og fór sum 14-ára gamal í læru hjá listamanninum José Luzan. Eftir eina ferð til Italia 1770-1771 var hann virkin við at framleiða tað kongaliga gobelinið og flutti síðan til Madrid í 1774. Umleið 1780 byrjaði hann lívsleið sín við tað kongaliga akademiið og við tað spanska kongshúsið, har hann varð útnevndur sum høvuðsmálari í 1799. Samstundis við starvið hjá kongshúsinum fylgdi hann væl við og dokumenteraði ræðuleikar undir Napoleonskrígnum við bløðum og málningum. Orsakað av spentu politisku støðuni í Spania, flutti hann í 1824 til Fraklands. Hann andaðist í Bordeaux  í1828.

Nógv av verkum hansara, eitt nú Tann nakna Maja, verða framsýnd á Museo del Prado í Madrid.

Goya verður av mongum sæddur sum tann seinasti av teimum gomlu meistarunum og sum tann fyrsti av teimum modernaðu. Hann hevur givið íblástur til meistarar sum Manet og Picasso og Francis Bacon.

Myndir av málningum eftir Goya

Keldur 

Spanskir listamálarar
Føðingar í 1746
Andlát í 1828
490-árini

Øldir: 4. øld - 5. øld - 6. øld

Áratíggju: 440-árini 450-árini 460-árini 470-árini 480-árini - 490-árini - 500-árini 510-árini 520-árini 530-árini 540-árini   

Ár: 490 491 492 493 494 495 496 497 498 499

Hendingar

Slóðir úteftir 

490-árini
Áratíggju
490



Hendingar

Føðingar

Andlát 

490-árini
480-árini

Øldir: 4. øld - 5. øld - 6. øld

Áratíggju: 430-árini 440-árini 450-árini 460-árini 470-árini - 480-árini - 490-árini 500-árini 510-árini 520-árini 530-árini  

Ár: 480 481 482 483 484 485 486 487 488 489

Hendingar

Slóðir úteftir 

480-árini
Áratíggju
480



Hendingar

Føðingar

Andlát 

480-árini
Nicolai Mohr

Nicolai Mohr (f. 22. november 1742 í Havn – d. 4. februar 1790 í Danmark) var sonur Peter Jensen og Onnu Jákupsdóttur, sum búðu úti á Reyni. Hann gekk á Latínskúlanum, og fór síðan undir at lesa náttúru- og fíggjarfrøði. Hann tók Filosofikum í 1767. Mohr verður í 1780 sendur til Íslands sum náttúruserkønur fyri Den Kgl. Porcelænsfabrik at gera kanningar, og í 1786 fær hann fast starv hjá hesi fyritøku. Hann hevði tó ikki langa ævi, tí longu í 1790 andaðist hann í Danmark. Høvuðsbókmentaverkið hjá Nicolai Mohr er ikki um føroysk viðurskifti, men íslendsk. Mohr var í Íslandi tey bæði árini 1780 og 1781, og heimafturkomin skipaði hann tilfarið, ið hann bevði fingið á kanningarferð síni í bókina: "Forsøg til en Islandsk Naturhistorie med adskillige oeconomiske samt andre Anmærkninger". Frá Íslandsferðini stavar eisini stutt grein: "Um aðferð Norðmanna, Færeyinga, Skotta og Hjaltlendinga - at veiða smáupsa eður upsaseiði", sum kom í eitt íslendskt tíðarrit í 1782. 

Av føroyskum verkum, sum Mohr hevur lagt úr hondum, kunnu nevna lut hansara í "Svabos Indberetninger", hann hevur skrivað umleið 400 s. ella stívan fjórðing av hesum verki. Enn er at nevna orðasavnið upp á 7.450 orð, ið liggur eftir hann. Hann byrjaði í studentadøgunum at savna orðatilfar og økti um hetta savn støðugt. Eftir deyða hansara gav danskur prestur, Hasløe at navni, ið giftist við einkjuni eftir Mohr, kongliga bókasavninum í Keypmannahavn handritið.

Føroyskir rithøvundar
Føroyskir granskarar
Føðingar í 1742
Andlát í 1790
Jørgen Landt

Jørgen Jørgensen Landt (1751 í Bred í Assens – 26. juni 1804 í Bornholm) var borin í heim umleið ár 1751 í Bred í Danmark. Í 1773 leitaði hann á lærda háskúlan í Keypmannahavn og tók prógv har í 1777. Í 14 ár virkaði hann sum privatlærari, áðrenn hann í 1791 varð útnevndur til sóknarprest í Norðstreymoyar prestagjaldi við bústaði í Kvívík. Hann giftist í 1792 við Anniku Hedevig Djurhuus, dóttir Johan Christian Djurhuus á Nesi og norsku konu hansara, Mariu Rønning.

Í sjey ár røkti Landt embætið í Norðstreymoy, men í 1798 søkti hann vegna heilsubrek aftur til Danmarkar, har hann fekk embæti í Olsker og Allinge. Her doyði hann í 1804.

Ritverk 

Om tvende færøske Bløddyr í Naturhistorie-Selskabets Skrifter, IV. 1. Heft. 1797, S. 38-43.
Forsøg til en Beskrivelse over Færøerne. Keypmannahavn 1800.
Nachdruck: Einars Prent og Forlag. Tórshavn 1965.
A description of the Faroe Islands, containing an account of their situation, climate, and productions, together with the manners and customs of the inhabitants, their trade etc. 1810. 

Danskir prestar
Danskir rithøvundar
Clæmint Høgnesen

Clæmint Høgnesen (1828-1916) var bóndasonur úr Stórustovu í Oyndarfirði og kom á ungum aldri í kongliga handilin úti í Klaksvík og var har í 10 ár. Tá handilin verður seldur í 1856, flytur hann aftur til Oyndarfjarðar og verður bóndi í Stórustovu í 1858. Stutt eftir at Jørgen Bech hevði keypt handilin í Klaksvík, loysir Clæmint handilsloyvi í heimbygd síni og fer at handla fyri Jørgen Bech. Høgnesen var ein av slóbrótarunum fyri skipsfiskiskapi í Føroyum. 

Clæmint Høgnesen byrjaði at handla í Oyndarfirði í 1856; eftir stuttari tíð eydnaðist tað honum at byggja upp eitt stórt handilsvirki við úthandlum í Fuglafirði, Elduvík og Gjógv, men við Oyndarfirði sum miðdepli og høvuðsbygd á hesum leiðum fram til aldarskiftið 1900. 

Føroyskir keypmenn
Føðingar í 1828
Andlát í 1916
Svend Grundtvig

Svend Grundtvig (9. september 1824 í Christianshavn – 14. juli 1883 í Frederiksberg) var danskur málfrøðingur og skaldskapar- og fólkaminnisgranskari. Hann hevði serligan áhuga fyri føroyskum máli og bókmentum. Saman við svágrinum Jørgen Bloch savnaði hann saman og gav út Føroya kvæði og tilhoyrandi orðabók. Saman góðu teir eisini út stóra vísindalia verkið "Danmarks gamle Folkeviser". 

Málfrøðingar
Danskir rithøvundar
470-árini

Øldir: 4. øld - 5. øld - 6. øld

Áratíggju: 420-árini 430-árini 440-árini 450-árini 460-árini - 470-árini - 480-árini 490-árini 500-árini 510-árini 520-árini 

Ár: 470 471 472 473 474 475 476 477 478 479

Hendingar

Slóðir úteftir 

470-árini
Áratíggju
470



Hendingar

Føðingar

Andlát 

470-árini
Pablo Picasso

Pablo Ruiz Picasso, fult navn: Pablo Diego José Francisco de Paula Juan Nepomuceno María de los Remedios Cipriano de la Santísima Trinidad Mártir Patricio Ruiz y Picasso (føddur 25. oktober 1881 í Málaga, Andalusia, Spania, deyður 8. apríl 1973 í Mougins, Frakland) var ein spanskur listamálari, myndahøggari og yrkjari, sum búði mesta av vaksna lívi sínum í Fraklandi. Hann verður av mongum mettur at vera ein hin týdningarmiklasti listamálarin í 20. øld saman við Matisse og Warhol. Hann menti sín egna stíl, kubismuna, saman við Georges Braque. Hann málaði ymisk stílsløg og gjørdi eisini standmyndir.

Kendasta verkið hjá Picasso verður mett at vera ein málningur, sum er ein avmyndan av týskum bumbuflogførum sum kasta sínar bumbur yvir Guernica undir spanska borgarakrígnum. Ein av málningum hansara, Garçon à la Pipe (1905) bleiv í 2004 selt fyri methøga prísin $ 104 milliónir. Hetta metið bleiv tó tikið seinni at málninginum hjá Gustav Klimt Portrett av Adele Bloch-Bauer, sum varð selt fyri $ 135 milliónir í 2006. Og málningurin hjá Jackson Pollock
"No. 5, 1948" var seldur fyri 140 milliónir $ í november 2006.

Keldur 

Spanskir listamálarar
Føðingar í 1881
Andlát í 1973
Van Gogh Savnið

Van Gogh Savnið (niðurlendskt: Van Gogh Museum) er eitt savn í Amsterdam við listarverkum eftir kenda listamannin Vincent van Gogh og øðrum listafólkum frá samtíð hansara. Savnið læt upp í 1973 og hevur tað størsta savnið í heiminum við Van Gogh málningum og tekningum. Í 2012 vitjaðu 1.438.000 fólk savnið, og tað ger savnið til mest vitjaða savnið í Niðurlondum og 30. mest vitjaða listasavnið í heiminum. Savnið liggur í býarpartinum Amsterdam-Zuid (Suður) nærindis Stedelijk Museum, Rijksmuseum og Concertgebouw.

Tal av vitjandi

Savnið hevði 1.429.854 vitjandi í 2010, 1.600.298 vitjandi í 2011, og 1.438.000 vitjandi í 2012, sum ger tað til mest vitjaða savn í Niðurlondum (2010–2012) og 30. mest vitjaða listasavn í heiminum (2012).

Keldur

Slóðir úteftir 

 Heimasíðan hjá Van Gogh Savninum

Søvn í Amsterdam
Museum Van Loon

Museum Van Loon er eitt savn í Amsterdam.

Slóðir úteftir 

 Heimasíðan hjá Museum Van Loon

Søvn í Amsterdam
Steinn Steinarr

Steinn Steinarr (13. oktober 1908 – 25. mai 1958) var ein undangongumaður innan modernistiska yrking í Íslandi. Steinn Steinarr er skaldanavn fyri Aðalsteinn Kristmundsson. Hansara yrkingar eru kenslubornar og stílreinar, einfaldar, men stundum myndaríkar. Steinarr verður taldur millum fremstu íslendsku yrkjararnar í 20. øld. Yrkingin Barn er úr savninum "Ljóð", sum kom út í 1937. 

Hann var føddur í Nauteyrarhreppi á Norðurlandinum í Íslandi, men flutti ungur til Reykjavíkar. 

Íslendskir yrkjarar
Føðingar í 1908
Andlát í 1958
Henri Matisse

Henri Matisse føddur Henri-Émile-Benoît Matisse (31. desember 1869 – 3. november 1954) var franskur listamálari og grafikari.

Matisse varð føddur í Le Cateau-Cambrésis í Norðurfraklandi, pápi hansara var kornsølumaður. Matisse varð upprunaliga útbúgvin sum løgfrøðingur. Eftir løgfrøðislesnaðin starvaðist hann í nøkur ár á einari advokatskrivstovu og sum frítíðaráhugamál byrjaði hann at tekna. Í 1890 fekk hann blindtarmsbruna, og meðan hann royndi at koma fyri seg aftur eftir sjúkuna, málaði hann sínar fyrstu málningar.

Í oktober 1891 fór hann aftur til Paris fyri at lesa list. Hann royndi at sleppa inn á  École des Beaux-Arts í 1892, men kláraði ikki upptøkuroyndina. Síðn fór hann á fleiri málaraskeið og seinni sama ár gjørdist hann næmingur hjá Gustave Moreau. Í mars 1895 eydnaðist tað honum at sleppa inn á École des Beaux-Arts.

Hann giftist í januar 1898 við Amélie Noémie Alexandrine Parayre, tey fingu synirnir Jean (1899) og Pierre (1900). Áðrenn tað átti hann dóttrina Marguerite Emilienne í september 1894.

Tá hann var 25 ára gamal málaði hann eina mynd sum eitur ”La liseuse” / ”Lesandi kvinna”, sum gjørdi hann kendan orsakað av tí einfalda stílinum, sum hann málaði við. Hann gekk høgt upp í komposisjón og brúkti sterkir litir. Hann hevði sín egna listaskúla tíðarskeiðið 1908-1911. Seinni ferðaðist hann runt í Evropa og Afrika har hann sýndi verk síni fram.

Eftir seinna heimskríggj gjørdist Matisse sjúkur av krabbameini og kundi tí ikki standa við sítt staffeli og mála. Tí fór hann í gongd við at klippa og klistra myndir / découpage, sum hann eisini gjørdist kendur fyri. Hann hevði eitt hjálparfólk at hjálpa sær við hesum arbeiðnum. Hann helt fram við at klippa og klistra til hann andaðist í Nice hin 3. november 1954. Hann gjørdist 84 ára gamal.

Í Nice er eitt Henri Matisse savn í býarpartinum Cimiez, 164 Av. des Arènes de Cimiez, har ið útgrevstir frá fornøldini eisini eru at finna.

Keldur 

Føðingar í 1869
Andlát í 1954
Franskir listamálarar
Fronsk listafólk
Løgfrøðingar
Munch-savnið

Munch-savnið (norskt: Munch-museet) er eitt savn í Oslo við listarverkum eftir kenda listamannin Edvard Munch. Savnið læt upp í 1963, hundrað ár eftir at hann varð føddur. Bygningurin er teknaður av arkitektunum Gunnar Fougner og Einar Myklebust. Myklebust var eisini arkitekturin, ið stóð fyri einari umfatandi útbygging og umvælingararbeiði, ið varð vígt í 1994 á 50-áradegnum fyri deyða Munchs.

Slóðir úteftir 

 Heimasíðan hjá Munch Savninum

Søvn í Oslo
Edvard Munch
The Bottom

The Bottom er høvuðsstaðurin í Saba. Býurin hevur umleið 500 íbúgvar og er størsta bygdin á oynni. Eitt sjúkrahús er á oynni, tað liggur í The Bottom. Navnið kemur av tí niðurlendska orðinum de botte sum merkir skálin. Tað sipar til at bygdin liggur niðri í botninum á einum dali. Á enskum máli er navnið bronglað til tað enska The Bottom.

Saba
Dism

Dism er ein føroysk fyritøka ið framleiðir fleiri ymisk sløg av føroyskum brennivíni. Dism varð sett á stovn í 2008, og tað fyrsta sum fyritøkan framleiddi var Lívsins Vatn, sum er eitt slag av akvavitti. Hetta var fyrsta føroyska framleiðslan av brennivíni. Orsakað av rúsdrekkalógini, sum ikki loyvir framleiðslu av sterkum løgi í Føroyum, var fyritøkan noydd til at framleiða brennivíni uttanfyri Føroyar. Føroyskt kelduvatn varð útflutt til eitt av grannalondunum har tað varð destillerað og síðan varð tann lidna vøran seld í Rúsuni í Føroyum. Lógin er síðan broytt, soleiðis at sterkt øl kann framleiðast í Føroyum, men sterkt rúsdrekka sum brennivín kann framvegis ikki framleiðast í Føroyum. Stjóri í fyritøkuni er Erling Eidesgaard.

Sløg av brennivíni frá Dism 
Lívsins vatn, sum er eitt slag av akvavitt
Havið, sum er eitt slag av akvavitt, 50%
Baraldur, sum er eitt slag av gin
Eldvatn, sum er eitt slag av vodka

Heiður 
 2014 - Tey fýra sløgini hjá Dism fingu øll heiðursmerkir á World-Spirits Awards 2014 í Eysturríki. Eldvatn fekk gull fyri vodka, Baraldur fekk gull í ginni og Lívsins Vatn og Havið fingu ávikavist gull og silvur í akvavitti.
2012 - Havið vann bronsu á IWSC 2012.
2011 - Havið vann bronsu og Eldvatn vann silvur á Hong Kong IWSC 2011
2010 - Lívsins vatn og Eldvatn vunnu silvur á IWSC

Keldur

Slóðir úteftir 
Heimasíðan hjá Dism

Føroyskar fyritøkur
Rúsdrekka
2008
Oranjestad (Aruba)

Oranjestad er høvuðsstaðurin í Aruba. Býurin hevur umleið 34 980 íbúgvar og er størsti býur á oynni. Navnið merkir Appelsinbýurin, men á lokala málinum,  papiamento, verður býurin ofta umrøddur sum Playa. Oranjestad er uppkallaður eftir Willem van Oranje-Nassau.

Søga 
Oyggin var funnin hin 26. juli 1499 av spanska sjófararanum Alonso de Ojeda. Av fyrstan tíð búðu arawakindianar í økinum. Frá 1636 gjørdist staðið ein havn sum West-Indische Compagnie (Niðurlendska Vestindiska Kompaníið) nýtti, og í 1797 gjørdist býurin høvuðsstaður á Aruba.

Aruba
Annika Norlin

Annika Norlin (fødd 22. november 1977 í Östersund) er ein svensk songkvinna og sangskrivari. Hon er kend frá bólkunum Säkert! og Hello Saferide. Síðan 2009 hevur hon búð í Umeå, har hon lesur sálarfrøði á Umeå universitinum.

Útgávur

Hello Saferide

Album
2005 - Introducing...Hello Saferide
2006 - Introducing...Hello Saferide - vinyl við The Quiz sum bonuslag
2008 - More Modern Short Stories From Hello Saferide.

EP
2006 - Long Lost Penpal EP
2006 - Would You Let Me Play This EP 10 Times A Day?

Stakløg
2005 - My Best Friend
2005 - If I Don't Write This Song Someone I Love Will Die
2007 - I Was Definitely Made For These Times / The Quiz
2008 - Anna
2009 - Arjeplog

Við í uppsamlingsútgávum
2004 - Jeans & Summer 2, skering 5, Highschool Stalker
2005 - Jeans & Cover, skering 5, Teen Line (cover)
2006 - Oh No It's Christmas Vol. 1, skering 2 iPod X-mas
2008 - There's A Razzia Going On vol 1, skering 1 I Was Definitely Made For These Times
2009 - There's A Razzia Going On vol 2, skering 1 I Fold

Säkert!

Album
2007 - Säkert!
2010 - Facit
2011 - Säkert! på engelska

Stakløg
2007 - Vi kommer att dö samtidigt
2007 - Allt som är ditt
2010 - Fredrik
2010 - Dansa, Fastän

Við í uppsamlingsútgávum  
2007- Poem Ballader Och Lite Blues/Återbesöket, skering 2 Generalens visa 
2008- There's A Razzia Going On vol 1, skering 8 3 Månader Sen Idag
2009- Retur Waxholm, skering 3 Jag Vill Inte Suddas Ut
2009- There's A Razzia Going On vol 2, skering 10 Min Hemstad

Svenskar songkvinnur
Føðingar í 1977
Erling Eidesgaard

Erling Eidesgaard (føddur 18. september 1971) er ein føroyskur vinnulívsmaður av Tvøroyri, búsitandi í Havn.

Lívsleið

Lívsleið sum vinnulívsmaður 
Erling er stjóri í fyritøkuni Dism, sum var fyrsta føroyska fyritøkan, ið framleiddi føroyskt brennivín, sum orsakað av føroysku lóggávuni tó mátti framleiðast í øðrum landi enn Føroyum, men við føroyskum vatni, sum mátti útflytast til endamálið. Øll fýra sløgini sum Dism higartil hevur framleitt, Lívsins Vatn, Havið, Baraldur og Eldvatn (akvavitt, gin og vodka) hava vunnið heiðursmerki á altjóða blindsmakkikappingum. Eitt nú vunnu øll fýra sløgini antin gull ella silvur á blindsmakking í Eysturríki í 2014, har umleið 400 sløg av brennivíni frá 30 ymiskum londum luttóku. 

Erling hevur fyrr verið stjóri í fyritøkuni Eitt, sum var veitari av internet tænastum. Fyritøkan legði saman við aðrari størri fyritøku og er ikki til longur.

Lívsleið innan svimjing 
Erling er formaður í Havnar Svimjifelag. Hann svimur í masters kappingum og børn hansara: Lív, Vár og Bartal eru aktivir svimjarar, eitt nú vann dóttirin Lív Ólavsøkusvimjingina, næstelsta dóttirin Vár gjørdist nummar tvey og Erling sjálvur gjørdist nummar fýra tá øll eru tald við, sonurin Bartal luttók eisini sum einasta mannfólk undir 25 og vann hann tí eisini tað kappingina, Erling gjørdist nummar tvey í bólkinum hjá monnum yvir 25. Lív (fødd 1999) er nú á føroyska landsliðnum í svimjing.

Familja 
Erling er sonur Anitu og Jóannes Eidesgaard, sum var Føroya løgmaður 2004-08. Erling er giftur við Annu Eidesgaard, tey eiga børnini Lív, Vár og Bartal.

Keldur 

Føroysk vinnulívsfólk
Føroyskir svimjarar
Tvørafólk
Føðingar í 1971
Willemstad

Willemstad er høvuðsstaðurin í Curaçao. Býurin hevur umleið 150 000 íbúgvar og er størsti býur á oynni.

Curaçao
Tungurahua

Tungurahua-gosfjallið, ið er 5029 metrar til hæddar, er 135 kilometrar sunnan fyri høvuðsstaðin Quito í Ekvador. Tungurahua hevur gjørt um seg við jøvnum millumbilum síðan 1999. Gosfjallið goysti t.d. í 2006, og ta ferðina doyðu seks fólk. Fleiri bygdir og býir eru nærhendis Tungurahua. Mest hótti býuruin er Banos, ið eisini er vælumtókt ferðamál.

Slóðir úteftir

Keldur 

Gosfjøll
Fjøll
Ekvador
Fjall

Eitt fjall er eitt landafrøðiligt stað sum hevjar seg yvir umhvørvi rundan um við einari hædd sum kann vera millum nakrar tíggjutals metrar til fleiri túsund metrar, tó verður eitt fjall ofta definerað sum í minsta lagi 600 metrar høgt, í Encyclopædia Britannica er eitt krav um minstamark í hædd á 610 metrar. Í Føroyum verður orðið fjall tó eisini nevnt um fjøll ið eru undir tað marki. Orðið fjall verður ofta brúkt um fjallarøðir.

Tey flestu av jarðarinnar fjøllum eru blivin til antin við vulkanskum virksemi ella við forskjótingum í jarðarskorpuni ella við erodering av kringliggjandi bleytum fjallasløgum.

Størsti parturin av jarðarinnar fjøllum finnast á havins botni. Á landi eiga fjøllini 24% av yvirfløtuni: 52 prosent av Asia, 25 prosent av Evropa, 3 prosent av Afrika, 17 prosent av Avstralia, 36 prosent av Norðuramerika og 22 prosent av Suðuramerika.

Hægsta fjalli í heiminum er Mount Everest (Nepal), sum er 8.848 metrar høgt.

Heimsins hægstu fjøll 
Tað eru 14 fjøll í heiminum, sum eru yvir 8.000 metrar yvir havið ella hægri.

 

Landafrøði
Fjøll
Skógur

Ein skógur er eitt størri økið, sum er klætt við meira ella minni høgum trøum. Ofta verður eitt øki definera sum ein skógur, tá tað eru so nógv trø, at tey ávirka nærumhvørvið, tvs. at tað er minni vindur og annar hiti millum trøini enn um tey ikki høvdu verið har. Tá ið hæddin á trøunum er yvir 5 metrar og avstanduri millum tey er minni enn 30 metrar, so fer ein slík broytig fram í umhvørvinum. ST definerar eitt øki sum skóg, tá tað er størri enn 5.000 kvadratmetrar, inniheldur trø ið eru hægti enn fimm metrar og tá trækrúnurnar fevna um minst 10% av økinum.

Skógir hoyra heima har ið tað regnar meira enn tað osar burt. Tilsaman eru um 25 skógfriðað lendi eru í Føroyum.

Keldur

Landafrøði